แจวเรือถึงกทม. 2หนุ่มเมืองสองแคว เข้ากราบพระบรมศพ
คิวแน่นครึ่งแสน/วัน,กระทรวงวัฒนธรรม เน้นคนไทยสวดมนต์ข้ามปีส่งท้ายปีเก่า วิถีไทย ต้อนรับปีใหม่วิถีพุทธ 2560 โดยพระสงฆ์ทุกวัดทั้งในไทยและต่างประเทศ เพื่อรำลึกถึงพระมหากรุณาธิคุณพระบาทสมเด็จพระปรมินทรมหาภูมิพล อดุลยเดช และถวายพระพรชัยมงคลแด่สมเด็จ พระเจ้าอยู่หัวมหาวชิราลงกรณ บดินทรเทพยวรางกูร กลุ่มชาวกะเหรี่ยงแก่งกระจาน ที่เคยได้รับพระมหากรุณาธิคุณ ในหลวงรัชกาลที่ 9 สวมชุดประจำเผ่าเป็นการแสดงความอาลัยสูงสุด เดินทางมาถวายสักการะพระบรมศพ แม้เฝ้ารอหลายชั่วโมงแต่ไม่ย่อท้อ เช่นเดียวกับนักเรียนโรงเรียนผู้สูงวัยจังหวัดสุรินทร์ทั้งหญิงชาย แต่งกายชุดนักเรียนมาถวายสักการะพระบรมศพ เผยเหตุแต่งย้อนวัยเพื่อรำลึกถึงอดีตที่ไม่เคยมีชุดนักเรียนใส่ ขณะที่สองนักพายเรือฝ่าลำน้ำรอนแรมจากพิษณุโลก ถึงพระบรม มหาราชวังแล้ว,วันที่ 22 ธ.ค. เป็นวันที่ 70 ในการพระราชพิธีบำเพ็ญพระราชกุศลพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง สมเด็จพระเจ้า อยู่หัวมหาวชิราลงกรณ บดินทรเทพยวรางกูร ทรง พระกรุณาโปรดเกล้าโปรดกระหม่อม พระราชทานพระราชานุญาตให้กระทรวงเกษตรและสหกรณ์พร้อมหน่วยงานในสังกัด ประกอบด้วย สำนักงานรัฐมนตรี สำนักงานปลัดกระทรวงเกษตรและสหกรณ์ สำนักงานการปฏิรูปที่ดินเพื่อเกษตรกรรม สถาบันวิจัยและพัฒนาพื้นที่สูง (องค์การมหาชน) กรมชลประทาน กรมประมง สำนักงานเศรษฐกิจการเกษตร องค์การสะพานปลา ร่วมเป็นเจ้าภาพในการบำเพ็ญพระกุศลถวายพระบรมศพ พระบาทสมเด็จพระปรมินทรมหาภูมิพลอดุลยเดช,โดยเวลา 07.00 น. นายธีรภัทร ประยูรสิทธิ ปลัดกระทรวงเกษตรและสหกรณ์ พร้อมด้วยคณะผู้บริหารและข้าราชการในสังกัดสำนักงานรัฐมนตรี สำนักงานปลัดกระทรวงเกษตรและสหกรณ์ สำนักงานการปฏิรูปที่ดินเพื่อเกษตรกรรม สถาบันวิจัยและพัฒนาพื้นที่สูง (องค์การมหาชน) บำเพ็ญพระกุศลสวดพระอภิธรรมพระบรมศพ พระบาทสมเด็จพระปรมินทร มหาภูมิพลอดุลยเดช ถวายภัตตาหารเช้าแด่พระพิธีธรรม 8 รูป จากนั้นเวลา 10.30 น. นายสัญชัย เกตุวรชัย อธิบดีกรมชลประทาน เป็นประธานถวายภัตตาหารเพลแด่พระพิธีธรรม ในการนี้เจ้าพนักงานได้นิมนต์ พระราชธรรมสุนทร (ทองใบ ปุณโณภาโส) วัดพระเชตุพนวิมลมังคลาราม มาแสดงธรรมเทศนา เรื่อง สังควัตถุธรรมกถา ในพระราชพิธีด้วย,สำหรับบรรยากาศการเข้าถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาพระราชวัง ตลอดทั้งวันที่ 22 ธ.ค. ประชาชนจากทั่วสารทิศ อาทิ จังหวัดเพชรบุรี สุรินทร์ พิษณุโลก ขอนแก่น ฯลฯ ยังคงเดินทางมาเข้าแถวรอเข้าถวายสักการะพระบรมศพ พระบาทสมเด็จพระปรมินทรมหาภูมิพล อดุลยเดช ณ พระที่นั่งดุสิตมหาปราสาท ในพระบรม มหาราชวัง ด้วยความสำนึกในพระมหากรุณาธิคุณอย่างต่อเนื่อง โดยสำนักพระราชวังได้เปิดประตูวิเศษไชยศรี ให้ประชาชนกลุ่มแรกเข้าพระบรมมหาราชวัง ตั้งแต่เวลา 04.45 น.,น.ส.ไพริน ดุมพรหม ชาวไทยเชื้อสายกะเหรี่ยงอายุ 41 ปี อยู่ ต.สองพี่น้อง อ.แก่งกระจาน จ.เพชรบุรี ประกอบอาชีพชาวไร่ ปลูกกล้วยและมะนาวเลี้ยงชีพ เดินทางมาพร้อมชาวบ้านในละแวกเดียวกัน 200 คน โดยเหมารถบัสโดยสารมา 5 คัน กล่าวด้วยความซาบซึ้งใจที่ได้มาถวายสักการะเป็นครั้งแรกว่า ตลอดชีวิตไม่เคยมาเหยียบกรุงเทพฯ เมื่อทราบข่าวว่าคนละแวกบ้านนัดหมายจะมาถวายสักการะพระบรมศพ ก็ดีใจมากจึงขอเดินทางมาด้วย เมื่อหลายสิบปีก่อนแม่เคยมีโอกาสได้เข้าเฝ้าฯในหลวงรัชกาลที่ 9 และสมเด็จพระนางเจ้าฯ พระบรมราชินีนาถ ที่แก่งกระจาน แม่ยังได้รับพระราชทานสร้อยคอลูกปัดสีส้ม จากพระหัตถ์ของสมเด็จพระนางเจ้าฯ พระบรมราชินี นาถ ซึ่งครอบครัวได้เก็บรักษาไว้เป็นอย่างดีถือเป็นของล้ำค่ามาก วันนี้ได้นำติดตัวมาด้วย ในหลวงรัชกาลที่ 9 มีพระมหากรุณาธิคุณต่อพวกเรามาก ทรงสร้างโรงเรียนบ้านสองพี่น้อง (สายปัญญาสมาคมในพระบรมราชินูปถัมภ์) ให้พวกเราได้มีสถานศึกษา มีความรู้ติดตัว จึงตั้งใจสวมชุดประจำเผ่ามาเพื่อแสดงความอาลัยอย่างสูงสุด,ทั้งนี้ สำนักพระราชวังได้สรุปยอดรวมประชาชน ที่เดินทางมาถวายสักการะพระบรมศพ เมื่อวันที่ 21 ธันวาคม หลังสำนักพระราชวังปิดไม่ให้เข้าพระบรม มหาราชวัง เพื่อขึ้นถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช บนพระที่นั่งดุสิตมหาปราสาท ในเวลา 23.30 น. จากกำหนดเดิมเวลา 21.00 น. เนื่องจากยังมีประชาชนเข้าแถวรอเข้ากราบพระบรมศพ ที่ท้องสนามหลวงเป็นจำนวนมากว่า มีจำนวนทั้งสิ้น 54,339 คน รวม 52 วัน มี 2,081,918 คน และมีประชาชนถวายเงินเพื่อร่วมบำเพ็ญพระราชกุศลเป็นเงิน 5,082,062.75 บาท รวม 52 วัน เป็นเงินทั้งสิ้น 165,088,553 บาท,ขณะที่ที่ท้องสนามหลวงตั้งแต่เช้าวันเดียวกัน ประชาชนจากทั่วทุกภูมิภาคของประเทศ ร้อยใจเป็นหนึ่งเดินทางมาแสดงความอาลัย พระบาทสมเด็จพระปรมินทรมหาภูมิพลอดุลยเดช ที่หน้าพระบรมโกศ ณ พระที่นั่งดุสิตมหาปราสาท ในพระบรมมหา ราชวัง อย่างต่อเนื่อง โดยหางแถวอยู่ที่บริเวณด้านหน้าหอสมุดวชิราวุธ หรือตึกแดง ฝั่งสนามหลวงหันหน้าด้านทิศเหนือ ต่อคิวเข้าแถวกันยาวเหยียด มาถึงหน้าจุดคัดกรองประตูทางเข้าแยกท่าพระจันทร์ แถววกกลับสู่ด้านทิศใต้ของสนามหลวง วนรอบไปทางด้านทิศเหนือ ก่อนเข้าไปนั่งในเต็นท์จุดคอยคิว แล้วจึงทยอยกันเดินไปที่เต็นท์หน้ากรมศิลปากร ก่อนเข้าสู่พระบรมมหาราชวัง โดยมีทหารและอาสาสมัครมูลนิธิป่อเต็กตึ๊งคอยจัดระเบียบการเข้าคิว นอกจากนี้ยังมีกลุ่มจิตอาสาจากสถาบันต่างๆ คอยบริการอาหาร น้ำดื่ม กับประชาชนที่รอคิว,ส่วนที่บริเวณจุดรอคอยสนามหลวงด้านทิศเหนือ มีกลุ่มผู้สูงอายุแต่งกายชุดนักเรียน มารอถวายสักการะพระบรมศพ สร้างความประหลาดใจให้แก่ผู้พบเห็น นางเพ็ญศรี ชัยงาม อายุ 74 ปี ครูใหญ่โรงเรียนสูงวัย สังกัดเทศบาลตำบลสนม อ.สนม จ.สุรินทร์ ผู้นำคณะมา กล่าวว่า ที่โรงเรียนมีผู้สูงอายุตั้งแต่ 60 ปีขึ้นไป โดยมีนักเรียนกำลังศึกษาอยู่ตอนนี้จำนวน 108 คน อายุมากสุด 94 ปี สุขภาพยังแข็งแรงแต่ไม่ได้เดินทางมา ส่วนคณะที่มาถวายสักการะ พระบรมศพ รวมเจ้าหน้าที่ครูแล้วทั้งหมด 130คน ในชั่วโมงเรียน ผู้สูงอายุจะใส่ชุดนักเรียนเหมือนกับนักเรียนทั่วไป ทุกคนต้องการแต่งแบบนี้ เพราะว่าในตอนเด็กไม่ค่อยมีชุดนักเรียนใส่ ดังนั้น จึงพร้อมกันใส่ชุดนักเรียนมาเพื่อแสดงความเคารพในแบบของตัวเอง ทั้งนี้ ที่โรงเรียนได้สอนด้านการฝึกอาชีพ เช่น ร้อยพวงมาลัย ทำน้ำยาล้างจาน ทำผ้ากันเปื้อนจากวัสดุรีไซเคิล รวมถึงเน้นเรื่องการดูแลสุขภาพด้วยการออกกำลังกาย ไม่ให้ผู้สูงอายุเป็นโรคซึมเศร้า และเป็นการเปิดพื้นที่ให้แสดงออก ได้พบปะเพื่อนๆ,นางลุหล โลอะลุน หนึ่งในนักเรียน อายุ 65 ปี กล่าวว่า ที่ใส่ชุดนักเรียนมา เพราะเดินทางมาในนามนักเรียน ความรู้สึกที่มาถวายสักการะพระบรมศพ มีทั้งความเสียใจ ตื่นเต้น ในเวลาเดียวกัน เพราะตนก็เป็นคนหนึ่งที่มีความรักในหลวงรัชกาลที่ 9 เป็นอย่างมาก แม้ว่าจะใช้เวลารอเข้าสักการะพระบรมศพเป็นเวลานาน แต่ตนกับเพื่อนๆก็รอได้,อีกด้านตอนเช้าวันเดียวกันที่ท่าเรือสะพานพระปิ่นเกล้า นายสุรัตน์ สังข์ยัง อายุ 51 ปี ชาว จ.พิษณุโลก พร้อมด้วยนายสมจิตร เวียงอินทร์ อายุ 65 ปี ชาว จ.กาฬสินธุ์ อาชีพขับรถตู้ ได้พายเรือที่ทำจากไฟเบอร์กลาส ขนาด 2 ที่นั่ง พายจากจังหวัดพิษณุโลก ตั้งแต่วันที่ 5 ธ.ค. มาตามแม่น้ำเจ้าพระยา เพื่อมาถวายพระบรมศพ พระบาทสมเด็จพระปรมินทร มหาภูมิพลอดุลยเดช ที่หน้าพระบรมโกศ การเดินทางใช้เวลา 18 วัน ด้วยระยะทางกว่า 700 กิโลเมตร,นายสุรัตน์กล่าวว่า เหตุผลที่พายเรือมา เพราะได้ดูภาพข่าวของในหลวงรัชกาลที่ 9 ดูพระราชกรณียกิจที่เกี่ยวกับสายน้ำ และมีภาพข่าวที่พูดถึงเขื่อนแควน้อยบำรุงแดน ที่ จ.พิษณุโลก บ้านเกิดตน ทำให้เกิดแรงบันดาลใจว่า ต้องมาน้อมรำลึกในพระมหากรุณาธิคุณ เพราะพระองค์ท่านให้ความสำคัญกับทรัพยากรน้ำมากๆ เพราะน้ำให้ชีวิต ชีวิตคนเราถ้าไม่มีน้ำอยู่ไม่ได้ ถ้ามีน้ำอยู่ได้ ซึ่งก็เป็นแบบนั้นจริงๆ จึงชวนนายสมจิตรเดินทางมาด้วย โดยนำเรือที่ได้รับบริจาคตอนน้ำท่วมมาใช้ในการเดินทาง ปรับแต่งเรือโดยใช้ท่อแป๊บติดตั้งขนาบกาบเรือทั้งสองข้างเพื่อป้องกันแรงกระแทก ตลอดทางมีอุปสรรคมากมายจนรู้สึกท้อ ได้ตั้งจิตอธิษฐานขอพระบารมี องค์พระบาท สมเด็จพระเจ้าอยู่หัว รัชกาลที่ 9 ช่วยคุ้มครอง ทำให้ความรู้สึกกลัวและท้อก็หายไป จนกระทั่งมาถึงพระบรม มหาราชวังได้กราบพระองค์ท่านเป็นผลสำเร็จ,เวลา 16.30 น. คณะผู้บริหารและข้าราชการจากกรมประมง สำนักงานเศรษฐกิจการเกษตร องค์การสะพานปลา ร่วมเป็นจ้าภาพบำเพ็ญกุศลพระพิธีธรรมจากวัดประยุรวงศาวาสวรวิหาร และวัดอนงคารามวรวิหาร สวดพระอภิธรรมพระบรมศพ พระบาทสมเด็จพระปรมินทรมหาภูมิพลอดุลยเดช โดยมี พล.อ.ฉัตรชัย สาริกัลยะ รมว.เกษตรและสหกรณ์ เป็นประธาน,วันเดียวกัน นายวีระ โรจน์พจนรัตน์ รมว.วัฒนธรรม เปิดเผยภายหลังการประชุมคณะอนุกรรมการติดตามการขับเคลื่อนการดำเนินงานวัฒนธรรม ครั้งที่ 2/2559 ว่า ที่ประชุมได้สรุปแนวทางการดำเนินการจัดกิจกรรมสวดมนต์ข้ามปีส่งท้ายปีเก่า วิถีไทย ต้อนรับปีใหม่วิถีพุทธ 2560 ตามมติคณะรัฐมนตรี ดังนี้ 1.การรำลึกถึงพระมหากรุณาธิคุณ ของพระบาทสมเด็จพระปรมินทรมหาภูมิพลอดุลยเดช และการถวายพระพรชัยมงคลแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร 2.การสวดมนต์ข้ามปีส่งท้ายปีเก่าวิถีไทย ต้อนรับปีใหม่วิถีพุทธ 2560 วันที่ 31 ธ.ค.2559 เวลา 18.00 น. จนถึงวันที่ 1 ม.ค.2560 เวลา 00.30 น. ทั้งภายในวัด และภายนอกวัด อาทิ อุทยานประวัติศาสตร์ พิพิธภัณฑสถานแห่งชาติ และมณฑลพิธีท้องสนามหลวง ของ 4 ศาสนา ได้แก่ พุทธ คริสต์ พราหมณ์-ฮินดู และซิกข์ รวมถึงสวดมนต์ข้ามปีอาเซียนใน 15 จังหวัดที่มีชายแดนติดต่อกับประเทศเพื่อนบ้านในกลุ่มอาเซียน และสวดมนต์ข้ามปีในต่างประเทศ จำนวน 504 วัด,3.การบำเพ็ญสาธารณประโยชน์ในทุกพื้นที่ทั่วประเทศไทย โดยขอความร่วมมือจากทุกหน่วยงานร่วมทำความสะอาดพื้นที่สาธารณะ รณรงค์ให้ประชาชนทำความสะอาดบ้านเรือน 4.ส่งเสริมการเคาต์ดาวน์เข้าสู่ปีใหม่ 2560 ให้เป็นไปด้วยความเรียบร้อย รณรงค์ใช้สินค้าที่สร้างสรรค์จากทุนทางวัฒนธรรมของไทย และผลิตภัณฑ์ภูมิปัญญาทางวัฒนธรรมที่เกิดจากการพัฒนาต่อยอดสู่เศรษฐกิจ สร้างสรรค์ มอบให้กันเป็นของขวัญปีใหม่ตลอดเดือนธันวาคม 2559-กุมภาพันธ์ 2560 รวมทั้งเปิดให้มีการอวยพรปีใหม่ผ่านระบบออนไลน์ ชุดความเป็นไทยสู่ใจประชาชน ตั้งแต่บัดนี้ถึงวันที่ 15 ม.ค.2560 ,www.m-culture.go.th, ,นายวีระกล่าวต่อไปว่า กรมศิลปากรได้อัญเชิญพระพุทธรูปสำคัญ 10 องค์ ให้ประชาชนกราบสักการะบูชา เพื่อความเป็นมงคล ระหว่างวันที่ 26 ธ.ค.2559-31 ม.ค.2560 ณ พระที่นั่งพุทธไธสวรรย์ พิพิธภัณฑสถานแห่งชาติ พระนคร ได้แก่พระพุทธ สิหิงค์, พระห้ามสมุทร, พระพุทธรูปปางจงกรมแก้ว, พระพุทธรูปปางบำเพ็ญทุกกรกิริยา, พระพุทธรูปปางมารวิชัยขัดสมาธิเพชร, หลวงพ่อนากปางสมาธิเพชร, พระพุทธรูปปางขอฝน, พระพุทธรูปปางลองหนาว, พระพุทธรูปปางสมาธิ, พระพุทธรูปปางห้ามญาติ (ปางประทานอภัย) รวมทั้งเปิดแหล่งเรียนรู้ทางวัฒนธรรม ทั้งพิพิธภัณฑสถานแห่งชาติ และอุทยานประวัติศาสตร์ทุกแห่งให้เข้าชมฟรีตั้งแต่วันนี้จนถึงวันที่ 31 ม.ค.2560,ส่วนกรมการศาสนา จัด ไหว้พระ 10 วัด สืบสิริสวัสดิ์ 10 รัชกาล ที่เกี่ยวเนื่องกับพระมหากษัตริย์แห่งราชวงศ์จักรี ได้แก่ วัดพระเชตุพนวิมล-มังคลารามราชวรมหาวิหาร, วัดอรุณราชวรารามราชวรมหาวิหาร, วัดราชโอรสาราม, วัดราชประดิษฐ สถิตมหาสีมาราม, วัดเบญจมบพิตรดุสิตวนาราม, วัดบวรนิเวศวิหาร, วัดราชบพิธสถิตมหาสีมาราม, วัดสุทัศนเทพวรารามวรมหาวิหาร, วัดพระราม 9 กาญจนาภิเษก และวัดวชิรธรรมสาธิต ระหว่างวันที่ 31 ธ.ค.2559-2 ม.ค.2560 โดยจัดรถโดยสารปรับอากาศ ขสมก.ให้บริการรับ-ส่งฟรี พร้อมทำหนังสือและแผ่นพับไหว้พระแจกให้ประชาชน ขณะที่ กรมส่งเสริมวัฒนธรรม จัดการแสดงศิลปวัฒนธรรมพื้นบ้านในทุกจังหวัดทั่วประเทศให้ประชาชนเข้าชมฟรี ในวันที่ 31 ธ.ค.2559 ทั้งนี้ ได้มีการจัดตั้งศูนย์ประสานงานทุกระดับเพื่อรายงานผลการจัดกิจกรรมดังกล่าวด้วย รมว.วัฒนธรรม กล่าว,ด้านพระเทพวีราภรณ์ (สีนวล ปญฺญาวชิโร) เจ้าอาวาสวัดพระเชตุพนวิมลมังคลาราม (วัดโพธิ์) พระอารามหลวง เปิดเผยว่า ในวันที่ 23 ธ.ค. ตั้งแต่เวลา 15.00 น. เป็นต้นไป วัดโพธิ์ร่วมกับคณะสงฆ์ กรุงเทพมหานคร จะจัดพิธีสวดพระพุทธมนต์ถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช ถวายพระพรชัยมงคลแด่สมเด็จ พระนางเจ้าฯ พระบรมราชินีนาถ ถวายพระพรชัยมงคล แด่สมเด็จพระเจ้าอยู่หัวมหาวชิราลงกรณ บดินทร เทพยวรางกูร รัชกาลที่ 10 ที่พระอุโบสถวัดพระเชตุพนฯ โดยจะมีพระภิกษุสามเณรจากพระอารามต่างๆ ทั่วกรุงเทพฯ หลายร้อยรูปร่วมสวดเจริญพระพุทธมนต์และเจริญจิตภาวนา
กระทรวงวัฒนธรรม เน้นคนไทยสวดมนต์ข้ามปีส่งท้ายปีเก่า วิถีไทย ต้อนรับปีใหม่วิถีพุทธ 2560 โดยพระสงฆ์ทุกวัดทั้งในไทยและต่างประเทศ เพื่อรำลึกถึงพระมหากรุณาธิคุณพระบาทสมเด็จพระปรมินทรมหาภูมิพล อดุลยเดช และถวายพระพรชัยมงคลแด่
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช